สินค้าคงคลัง เป็นสินทรัพย์ประเภทใดระหว่างสินทรัพย์หมุนเวียนและสินทรัพย์ไม่หมุนเวียน
สินค้าคงคลังเป็นสินทรัพย์หมุนเวียน คำว่าสินทรัพย์ หรือ Asset มีอยู่ในสมการงบดุล 
คืองบการเงินประเภทหนึ่งที่ช่วยบอกว่า ณ เวลานั้น ๆ บริษัทมีทรัพย์สินอะไรบ้าง โดยทรัพย์สินนั้นมาจาก หนี้สิน หรือ ส่วนของเจ้าของ มูลค่าเท่าไร
งบดุลมีอีกชื่อหนึ่งว่า “งบแสดงฐานะทางการเงิน” งบดุลมีโครงสร้างที่เกิดจากสมการง่าย ๆ คือ
สินทรัพย์ = หนี้สิน + ส่วนของเจ้าของ
สินค้าคงคลังเป็นระเภทสินทรัพย์หมุนเวียน เพราะสินทรัพย์สินทรัพย์หมุนเวียน คือสินทรัพย์ที่เป็นเงินสด หรือสามารถแปลงให้เป็นเงินสดได้ในระยะเวลา 1 ปี ได้แก่ เงินสดหรือรายการเทียบเท่าเงินสด, สินค้าคงคลัง และลูกหนี้การค้า ส่วนสินทรัพย์ไม่หมุนเวียน คือ สินทรัพย์ถาวรที่มีสภาพคล่องต่ำ มักต้องใช้เวลามากกว่า 1 ปีเพื่อแปลงกลับมาเป็นเงินสด ซึ่งสามารถแบ่งออกได้เป็นอีก 2 ประเภท คือ
- สินทรัพย์ที่มีตัวตน เช่น ที่ดิน, อาคาร, โรงงาน และเครื่องจักร รวมไปถึงเงินลงทุนระยะยาว
- สินทรัพย์ไม่มีตัวตน เช่น สิทธิบัตร, ลิขสิทธิ์ และแฟรนไชส์ สินทรัพย์ไม่หมุนเวียนของแต่ละกิจการจะมีลักษณะที่แตกต่างกันไปตามรูปแบบของการประกอบธุรกิจ
เช่น บริษัทรับจ้างผลิตชิ้นส่วนรถยนต์ ก็จะมีสินทรัพย์ที่มีตัวตนในรูปแบบของ โรงงานและเครื่องจักร
ต่างจาก บริษัทที่ทำธุรกิจพัฒนาซอฟต์แวร์ ที่ทรัพย์สินส่วนมากจะเป็นสินทรัพย์ไม่มีตัวตน
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน